अब ऐप और ब्राउजर पर गाना सुनने के साथ हिंदी में पढ़ सकेंगे लिरिक्स
YouTube Music catches up with Spotify and Apple Music by adding real-time lyrics feature, यूट्यूब म्यूजिक का नया फीचर: अब ऐप और ब्राउजर पर गाना सुनने के साथ हिंदी में लिरिक्स भी पढ़ सकेंगे यूजर्स
यूट्यूब अपने यूजर्स के लिए रीयल-टाइम लिरिक्स फीचर लेकर आया है। जिसके बाद अब स्पॉटिफाई और एपल म्यूजिक की तरह यूट्यूब म्यूजिक यूजर्स भी लिरिक्स पढ़कर गाना गुनगुना सकेंगे। यूट्यूब ने ये रीयल-टाइम लिरिक्स फीचर iOS और एंड्रॉएड डिवाइस यूजर्स के लिए यूट्यूब म्यूजिक ऐप में रोल आउट किया है।
साथ ही ब्राउजर में भी यूट्यूब म्यूजिक के जरिए इस फीचर को यूज किया जा सकता है। हालांकि, अभी आईफोन और एंड्रॉएड दोनों ही डिवाइस पर लिरिक्स के साथ किसी भी प्रकार का विजुअल इफेक्ट नहीं दिखाई देता है। वहीं, स्पॉटिफाई में लिरिक्स गाने के साथ हाइलाइट होता है।
इस फीचर के लिए यूट्यूब प्रीमियम लेने की जरूरत नहीं
यूट्यूब ने रीयल-टाइम लिरिक्स फीचर सभी यूजर्स के लिए रोल आउट किया है। इस फीचर के लिए आपको यूट्यूब प्रीमियम लेने की जरूरत नहीं है। स्पॉटिफाई में भी इस फीचर को सभी ऐप यूजर्स यूज कर सकते हैं। जबकि ios यूजर्स एपल म्यूजिक को बिना सब्सक्रिप्शन के यूज ही नहीं कर सकते हैं।
हिंदी लैंग्वेज में पढ़ सकते हैं रीयल-टाइम लिरिक्स
एपल म्यूजिक में लिरिक्स इंग्लिश लैंग्वेज में दिखाई देता है। जबकि स्पॉटिफाई के साथ यूट्यूब म्यूजिक ऐप में आप हिंदी में लिरिक्स पढ़ते हुए गाना गुनगुना सकते हैं।
कैसे यूज करें रीयल-टाइम लिरिक्स फीचर
रीयल-टाइम लिरिक्स फीचर यूज करने के लिए सबसे पहले यूट्यूब म्यूजिक ऐप को अपडेट कर लें। जिन iOS और एंड्रॉएड डिवाइस यूजर्स के ऐप में ये फीचर दिखाई नहीं दे रहा है वो लेटेस्ट अपडेट के बाद दिखाई देने लगेगा। इसके बाद ऐप को ओपन करना है और फिर किसी भी म्यूजिक को प्ले करना है।
म्यूजिक प्ले करने के बाद लिरिक्स का ऑप्सन हाइलाइट हो जाएगा, जिसके बाद आप उसे टच करके लिरिक्स पढ़ सकते हैं। हालांकि, अभी सभी गानों के लिरिक्स नहीं आ रहे हैं।